钦定古今图书集成/理学汇编/文学典/第066卷 > 陈渐
## 钦定古今图书集成/理学汇编/文学典/第066卷 > 陈渐

按《宋史陈尧佐传》：“尧佐从子渐，字鸿渐，少以文学知
名伪蜀。淳化中，与其父尧封皆以进士试廷中。太宗
擢渐第，辄辞不就，愿擢其父，许之。至咸平初，渐始仕
为天水县尉。时学者罕通扬雄《太元经》，渐独好之，著
书十五篇，号《演元》，奏之，召试学士院，授仪州军事推
官。举贤良方正科，不中，复调陇西防御推官，坐法免”
归，不复有仕进意，蜀中学者多从之游。尧咨不学，渐
心薄之。尧咨后贵显，与渐益不同，因言渐罪戾之人，
聚徒太盛，不宜久留远方。即召渐至京师，授颍州长
史。丁谓等知其无他，得改凤州团练推官，迁耀州节
度推官，卒。有文集十五卷，自号《金龟子》。